**** **MESTSKÁ ČASŤ**

**BRATISLAVA-PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady dňa :

Miestneho zastupiteľstva dňa : 24.10.2023

**Návrh**

**VZN hlavného mesta SR Bratislavy o miestnom poplatku za komunálne odpady a drobné stavebné odpady na území hlavného mesta Slovenskej republiky Bratislavy**

Predkladá: Materiál obsahuje:

Ing. Roman Lamoš, MBA - vyjadrenie miestnej rady a komisií

starosta - návrh uznesenia

 - dôvodová správa

 - sprievodný list

- Návrh VZN o miestnom poplatku za komunálne odpady a drobné stavebné odpady na území hlavného mesta SR Bratislavy

- dôvodová správa z Hlavného mesta SR Bratislava

Zodpovedný:

Ing. Boris Hurbanič

prednosta

Spracovala:

Ing. Peter Magát

Vedúci EOaSM

**Vyjadrenie spoločnej komisie** (17.10.2023)

Spoločná komisia **berie na vedomie** a **odporúča** miestnemu zastupiteľstvu **odsúhlasiť s pripomienkou** v §4 ods. 1 ponechať písm. d) a písm. e) podľa pôvodného VZNHlavného mesta SR Bratislavy o miestnom poplatku za komunálne odpady a drobné stavebné odpady na území Hlavného mesta Slovenskej republiky Bratislavya požiadať magistrát Hlavného mesta SR Bratislava, aby nám v dôvodových správach predkladal analytiku zmien v predkladaných VZN Hlavného mesta Slovenskej republiky Bratislava.

**Návrh uznesenia**

**Uznesenie č****. : .........................**

Miestne zastupiteľstvo Mestskej časti Bratislava-Podunajské Biskupice po prerokovaní:

**súhlasí s pripomienkou**

v §4 ods. 1 ponechať písm. d) a písm. e) podľa pôvodného VZNHlavného mesta SR Bratislavy o miestnom poplatku za komunálne odpady a drobné stavebné odpady na území Hlavného mesta Slovenskej republiky Bratislavya požiadať magistrát Hlavného mesta SR Bratislava, aby nám v dôvodových správach predkladal analytiku zmien v predkladaných VZN hlavného mesta Slovenskej republiky Bratislava.

**Dôvodová správa**

V súlade s ustanovením článku 8 ods. 1 a 2 v spojení s článkom 18 ods. 4 písm. j) Štatútu hlavného mesta SR Bratislavy v znení neskorších dodatkov požiadalo Hlavné mesto SR Bratislava (ďalej len „Hlavné mesto“) mestskú časť o zaujatie stanoviska miestneho zastupiteľstva k návrhu VZN hlavného mesta Slovenskej republiky Bratislavy o dani z nehnuteľností.

Dôvodom vypracovania predmetného návrhu VZN hlavného mesta SR Bratislavy je zmena zákona č. 335/2022 Z. z., ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zákonodarca upravil desiatu časť poplatok za komunálne odpady a drobné stavebné odpady. Správca poplatku pristupuje v zmysle upraveného znenia zákona k vyhláseniu nového všeobecne záväzného nariadenia o miestnom poplatku za komunálne odpady a drobné stavebné odpady na území hlavného mesta SR Bratislavy a zároveň zrušuje

Všeobecne záväzné nariadenie hlavného mesta Slovenskej republiky Bratislavy č. 13/2012 o miestnom poplatku za komunálne odpady a drobné stavebné odpady v znení neskorších úprav

Zrušuje sa zároveň čl. II všeobecne záväzného nariadenia hlavného mesta Slovenskej republiky Bratislavy č. 4/2016 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy v znení neskorších úprav.

Hlavné mesto k 1. januáru 2024 zavádza možnosť váženého množstvového zberu zmesového komunálneho odpadu pre poplatníkov obývajúcich alebo užívajúcich určené nebytové budovy a ostatné budovy na bývanie alebo sídliacich v určených nebytových budovách a ostatných budovách na bývanie, ktorí sa zapoja do systému váženého množstvového zberu komunálneho odpadu použitím lisovacích kontajnerov na zmesový odpad. Správca poplatku vyrubí každoročne rozhodnutím preddavok na poplatok za vážený množstvový zber a následne vykoná zúčtovanie preddavku rozhodnutím najskôr po skončení zdaňovacieho obdobia a najneskôr do dvoch rokov od skončenia zdaňovacieho obdobia, za ktorý sa poplatok zúčtuje.

Správca poplatku zároveň v § 9 VZN ustanovuje možnosť zníženia poplatku vo výške 20% za nevážený množstvový zber komunálneho odpadu za obdobie, za ktoré poplatník podľa § 2 ods. 1 písm. a) tohto nariadenia sa nezdržiava alebo sa nezdržiaval na území hlavného mesta nepretržite viac ako 90 dní v príslušnom zdaňovacom období daného kalendárneho roku.

Vplyv na rozpočet mesta nebude zásadný nakoľko aj v prípade zrušenia úľav si občania uplatnia zníženie intervalu odvozu z doterajšieho 1x14 dní na 1x28 dní tak možný výpadok bude cca 200.000 eur.